Ne ra ket berzh e vennozhioù a-fed strategiezh abalamour da virouriezh renerien an arme gall diouzh un tu, ha, diouzh an tu all, en abeg mo deus disfiz ar Republikaned evit ur soudard en deus ar vrud da vezañ a-du gant mennozhioù Maurras. Koulskoude, de Gaulle, diskibl Péguy (levezonet gant ar sokialouriezh difennet gant Pierre Leroux) ha Bergson, a oa bet stummet gant ar choronal Mayer, ofiser a orin yuzev, dreyfusour ha tost dar sokialouriezh. Eveltañ en deus darempredet ar Club du Faubourg sokialour (Kent ar Brezel bed kentañ en doa kemeret perzh, e Lille, e meetingoù eus Jaurès) ha luskadoù digensentour ar bloavezhioù 30 (Esprit, ha kement zo.). Lakaet en deus e anv ivez en aozadurioù katolik eus an tu-kleiz : ar Sillon eus Marc Sangnier, « les Amis de Sept », «les Amis de Temps Présent », diagentour Témoignage chrétien. A-du edo al luskadoù-se a-hend-all gant Talbenn ar bobl ha gant emell Bro-Chall evit difenn Eil Republik Spagn.